"Shu yoshga kirib hech qachon bunaqa adolatsiz hakamlarni ko`rmaganman".   Abdulla Aripov Tokio-2020dagi nohaqliklar haqida gapirdi

Kuni kecha Tokio-2020 yozgi Olimpiya o`yinlarida ishtirok etgan O`zbekiston delegasiyasi Toshkentga etib kelgani haqida yozgan edik. 
Unda Oliy Majlis Senati Raisi Tanzila Norboeva bilan bir qatorda Bosh vazir Abdulla Aripov ham so`zga chiqdi.  Vazir Tokio-2020dagi nohaqliklar haqida gapirdi.
Ikkilanib turgandim lekin aytmasam bo`lmaydi bu haqda. Men shu yoshga kirib  hech qachon sudyalarning bunday adolatsizligini ko`rmaganman. Ming afsus, Miraziz Mirhalilov, Tursunoy Rahimovani g`alabagaga erishayotgan vaqtida boshqa bir  sportchiga g`oliblikni berib yuborishdi. Ammo bu boshqa sportchilarimizning ishtiyoqini so`ndirib qo`ymadi. Ular bor kuch-g`ayratlarini bir mushtga jamlab  O`zbekiston uchun g`alaba keltirib, yorug` yuz bilan qaytib kelishdi. Sudyalar ushbu harakat bilan sportchilar irodasi sinib ketadi deb o`ylashgan edi. Lekin Ulug`bek Rashitov, Akbar Jo`raev, va nihoyat so`ngi kun Bahodir Jalolov  mustaqillik kunida 2019 yil bergan vadasini bajardi. Boshqa sportchilar ham xafa bo`lishmasin. Hali oldinda Parij bor. O`sha erda bor kuch-imkoniyatingizni, qolaversa g`ururingizni ko`rsatib qo`yishingizga ishonamiz!